تورکیه سیلاح‌لی قوه‌لری‌نین حکاری-‌نین چوکورجا، دیاربکیرین لیجه، سیرت-ین اروه قصبه‌لرینده و ایغدیر-دا بولوجو ترور تشکیلاتی پ.کا.کا-یا قارشی حیاتا کئچیردیگی عملیات‌لاردا بیر هفته‌ده 21 تروریست ضررسیزلشدیریلدی.
عملیات‌لاردا 38 الده قایرما بومبا، 6 راکت آتار، 1 اوچاق سوار، 5 پیادا توفنگی، 2 مین، تخمینن 2،7 تن آمونیوم نیترات و چوخ سایدا مهمات اله کئچیریلدی.
ترور تشکیلاتی‌نین ان مهم فینانس منبع‌لرین‌دن اولان قاچاقچیلیق ایله موباریزه ایله علاقه‌دار سرحد خطینده گؤرولن تدبیرلر نتیجه‌سینده 184 مین پاکت قاچاق سیگار اله کئچیریلدی.
حکاری، سیرت، باتمان، تونجلی و بیتلیس-ده کئچیریلن عملیات‌لاردا 35 سیغینا‌جاق محو ائدیلدی.
سرحد یوخلاما‌لاری نتیجه‌سینده غیری-قانونی یول‌لارلا تورکیه‌یه کئچمه‌یه چالیشان 4 مین 218 نفر یاخالاندی.
سوریه‌نین شیما‌لی‌نین تروریستلردن تمیزلنمه‌سی اوچون آوقوستون 24-ده باشلایان "فرات قالخانی" عملیاتی چرچیوه‌سینده ده، اعزاز- جرابلوس آراسیندا اولان 1860 کیلومتر مربع ساحه نظارت آلتینا آلیندی.
دسامبرین 9-دا باشلایان الباب عملیاتی نتیجه‌سینده شهرین کنار محله‌لری اله کئچیریلدی.
بولگه‌نین داعش-دن تمیزلنمه‌سی اوچون عملیات لار داوام ائدیرکن پ.کا.کا/پ.ی.د تروریستلرینین هوجوملارینی دفع ائتمک ایستیقامتینده تدبیرلرین گورلمه‌سینه داوام ائدیلدی.
